《寄乐耕傅子雨》
元代·钱逵

闻君素志乐耕耘，况是能诗趣不群。觅句想吟西岭雪，把锄长带北山云。

秋来散发乘凉吹，草阁分题倚夕曛。拄杖几时来看竹，落花飞絮正纷纷。

作者简介：（?—1384）元明间苏州府长洲人，字伯行。博通经史，尤工书，篆隶行楷均精绝。洪武初选诣太常寺议礼。为人淳厚雅饬，稽古考订，至老不倦。